EkBass/fiwiki-20250220-pages-articles huggingface dataset:
Karvalehdet

Karvalehdet (Ceratophyllum) ovat monivuotisia juurettomia vesikasveja. Niiden lehdet ovat varressa kiehkuroina ja haarautuvat dikotomisesti hienoiksi liuskoiksi. Karvalehdillä on pienet yksineuvoiset kukat lehtihangoissa. Hedelmänä on pähkylä. Karvalehtien suku on ainoa Ceratophyllales-lahkossa ja Ceratophyllaceae-heimossa. Lajeja on yhteensä kuusi, joista kaksi kasvaa Suomessa. Tankeakarvalehti eli karvalehti, aiemmin myös sarvikarvalehti (Ceratophyllum demersum) esiintyy harvinaisena koko maassa. Hentokarvalehti (Ceratophyllum submersum) on hyvin harvinainen tulokas maan etelärannikolla. == Lähteet == == Aiheesta muualla == * Finto: Kassu – Kasvien suomenkieliset nimet: Ceratophyllum * Suomen Lajitietokeskus: Karvalehdet – Ceratophyllum * Funet: Karvalehdet (Ceratophyllum) * ITIS: Ceratophyllum * United States Department of Agriculture (USDA): Ceratophyllum * Flora of China: Ceratophyllum Luokka:Ceratophyllales
Betsy Russell

Betsy Russell (syntymänimi Elizabet Russell, s. 6. syyskuuta 1963) on yhdysvaltalainen näyttelijä, joka on näytellyt muun muassa elokuvissa Yksityiskoulu (1983) ja Saw-elokuvasarjassa sarjamurhaaja Jigsawin ex-vaimoa Jill Tuckia. ==Ura== Russellin ensimmäinen rooli oli vuonna 1982 elokuvassa Kerta se on ensimmäinenkin. Pidettyään pienen tauon Russell sai pienen roolin Saw III:ssa esittäen John Kramerin entistä vaimoa, Jill Tuckia. Hän esiintyi myös jatko-osissa Saw IV, Saw V, Saw VI ja Saw VII 3D. Vuosi Elokuva Alkuperäinen nimi Rooli Huomiota 1982 Kerta se on ensimmäinenkin Let's Do It! Kittie 1983 Yksityiskoulu Private School Jordan Leigh-Jenson Vaihtoehtoinen otsikko: Private School... for Girls 1985 Kadun enkelin kosto Avenging Angel Molly "Angel" Stewart 1985 Tomboy Tomboy Tomasina "Tommy" Boyd 1985 Out of Control Out of Control Chrissie Baret 1987 Cheerleader Camp Cheerleader Camp Alison Wentworth Vaihtoehtoinen otsikko: Bloody Pom Poms 1989 Trapper County War Trapper County War Lacey Luddigger 1991 Camp Fear Camp Fear Jamie Vaihtoehtoinen otsikko: Millennium Countdown 1992 Delta Heat Delta Heat Vicky Forbes 1993 Amore! Amore! Cheryl Schwartz 1995 The Break The Break Candy 2000 The Flunky The Flunky 2006 Saw III Saw III Jill Tuck 2007 Saw IV Saw IV Jill Tuck 2008 Saw V Saw V Jill Tuck 2009 Saw VI Saw VI Jill Tuck 2010 Chain Letter Chain Letter Kersantti Hamill 2010 Saw VII 3D Saw 3D Jill Tuck 2010 Mandrake Mandrake Felicia Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
WCW World Heavyweight Championship

World Championship Wrestling (WCW) World Heavyweight Championship oli World Championship Wrestling -nimisen painifirman korkein mestaruus. Se kuului WCW:hen vuodesta 1991 vuoteen 2001, kunnes World Wrestling Federation osti WCW:n ja siitä tuli WWF:n toinen maailmanmestaruusvyö. Joulukuussa 2001, se yhdistettiin WWE Championshipin kanssa, jolloin sen haltijaksi tuli Chris Jericho. Syyskuussa 2002, vyötä alettiin kutsumaan nimellä World Heavyweight Championship. == Katso myös == * Luettelo WCW World Heavyweight mestareista * NWA Heavyweight Championship * World Heavyweight Championship * WWE Championship == Lähteet == *WWE.com Luokka:Showpaini
Islannin saari

Islannin saari on Euroopan toiseksi suurin saari. Sen pinta-ala on 101 826 km².About Iceland Iceland 4 you Islannin valtio koostuu sen lisäksi vain vähäisistä pikkusaarista ja luodoista. Vain seitsemän niistä on yli kahden neliökilometrin kokoisia. Islanti sijaitsee Grönlannista itään juuri pohjoisen napapiirin eteläpuolella. Pohjois-Amerikan ja Euroopan mannerlaattojen välinen sauma kulkee saaren läpi lounaasta koilliseen. Asutetut alueet sijaitsevat rannikolla ja saaren keskiosissa ei ole asutusta lainkaan. Islannin luontoon kuuluvat maanjäristykset, vulkaaninen aktiivisuus, lumivyöryt sekä ns. Jökulhlaupit eli jäätikköjokitulvat. Saari onkin yksi maailman vulkaanisesti aktiivisimmista. Image:Iceland satellite.jpg|Islanti satelliittikuvassa talvelta Image:Map of Iceland.svg|Tärkeimmät kaupungit ja maantieteelliset piirteet Image:NQ-27-28.jpg|Islannin pinnanmuodot == Lähteet == Luokka:Islannin saaret
Lucile Wheeler

Lucile Wheeler (s. 14. tammikuuta 1935 Saint-Jovite) on kanadalainen alppihiihdon olympiamitalisti ja kaksinkertainen maailmanmestari. Wheeler nousi suksille jo kaksivuotiaana ja oli maansa nuorten mestari 12-vuotiaana. Hänelle tarjottiin mahdollisuutta osallistua vuoden 1950 MM-kisoihin, mutta tuolloin hänen vanhempansa eivät antaneet 15-vuotiaan Wheelerin osallistua. Wheeler osallistui arvokisoihin ensimmäistä kertaa vuonna 1952, jolloin hän kilpaili Oslon olympialaisissa. Tuolloin hän oli pujottelussa kahdeskymmeneskuudes ja kahdeskymmenesseitsemäs sekä suurpujottelussa että syöksylaskussa. Wheeler osallistui olympialaisiin myös Cortina d'Ampezzossa 1956. Tuolloin hänet hylättiin pujottelussa ja hän oli kuudes suurpujottelussa sekä voitti pronssia syöksystä. Wheeler sai vuoden 1958 MM-kisoista kolme mitalia, kultaa syöksylaskusta ja suurpujottelusta sekä hopeaa alppiyhdistetystä. Wheeler lopetti uransa seuraavana vuonna. == Lähteet == Luokka:Kanadalaiset alppihiihtäjät Luokka:Kanadalaiset olympiamitalistit Luokka:Vuonna 1935 syntyneet Luokka:Elävät henkilöt
Uusi Wafd

Wafd on egyptiläinen liberaalipuolue.Aamulehti sivu A04, 2.2.2011 Se on Egyptin toiseksi suurin oppositioryhmä (2011). Wafdin johtaja on Al-Sayed al- Badawi. Nykyinen puolue on perustettu 1983. Se pitää edeltäjänään monarkian aikana toiminutta saman nimistä puoluetta, joka lakkautettiin vuonna 1952 Egyptin vallankumouksen jälkeen. Wafd boikotoi vuonna 2010 järjestettyjen vaalien toista kierrosta vaalivilpin takia. Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai noin 9 % paikoista parlamenttiin. == Lähteet == Luokka:Egyptin puolueet Luokka:Liberaalit puolueet
Palmgren

Palmgren voi tarkoittaa seuraavia: Ihmisiä: * Allan Palmgren (1860–1928), suomalainen säveltäjä ja musiikkiarvostelija * Alvar Palmgren (1880–1960), suomalainen kasvitieteilijä * Axel Palmgren (1867–1939), Suomen Työnantajien Keskusliiton STK:n toimitusjohtaja, kansanedustaja ja ministeri * Bo Palmgren (1909–1973), suomalainen rikos- ja prosessioikeuden professori * Enok Emil Palmgren, Emil Vainio (1867–1918), suomalainen liikkeenjohtaja ja kirjailija * Eric Palmgren (1916–2015), suomalainen kilpapurjehtija * Georg Fredrik Palmgren (1808–1877), suomalainen soitinrakentaja ja pianotehtailija * Gunnar Palmgren (1908–1953), suomalainen kauppaoikeuden professori, korkeakoulun rehtori ja yritysjohtaja, Bo Palmgrenin veli * Gustaf Palmgren (1904–1978), suomalainen ratsuväen eversti * Henrik Palmgren, ruotsalainen alt-right -liikkeen aktivisti * Hjalmar Palmgren (1885–1921), suomalainen jääkärimajuri * Joonas Palmgren (s. 1982), taiteilijanimeltään Skandaali, suomalainen rap- artisti * Lina Palmgren (1876–1968), suomalainen tekstiilitaiteilija * Maria ”Maikki” Järnefelt-Palmgren (1871–1929), suomalainen oopperalaulaja * Minna Talvik-Palmgren (1902–1983), suomalainen konserttilaulaja * Nils-Gustaf Palmgren (s. 1936), suomalainen juristi ja yritysjohtaja, merenkulkuneuvos * Olof Palmgren (1909–1984), suomalainen yritysjohtaja, kauppaneuvos * Oskar Ludvig Palmgren (1843–1908), suomalainen juristi ja Helsingin oikeuspormestari * Otto Palmgren (1919–1967), suomalainen röntgenlääkäri ja säveltäjä * Pontus Palmgren (1907–1993), suomalainen ornitologi, lintujen runsauslaskennan uranuurtaja * Raoul Palmgren (1912–1995), suomalainen kirjailija * Reidar Palmgren (s. 1966), suomalainen kirjailija ja näyttelijä * Rolf Palmgren (1880–1944), suomalainen ornitologi, Korkeasaaren eläintarhan intendentti, Oskar Ludvig Palmgrenin poika * Saga Palmgren-Lindroos (1910–1968), suomenruotsalainen kirjailija * Sari Palmgren (s. 1976), suomalainen tanssitaiteilija * Selim Palmgren (1878–1951), suomalainen säveltäjä ja pianisti * Yrjö Parjanne, ent. Palmgren (1929–2013), näyttelijä Kuvitteellisia henkilöitä * Kauko Palmgren-Palmgren, vanki ja kirjailija televisiosarjassa Pasila Muita merkityksiä: * Palmgren-konservatorio, Porissa toimiva musiikkioppilaitos
El Ghad

al-Ghad (Ḥizb el-Ghad, "Huomisen puolue") on egyptiläinen liberaalipuolue.Aamulehti sivu A04, 2.2.2011 Puolueen perusti Ayman Nour. Hän oli aiemmin ollut Wafdin jäsen ja valittu sen listalta parlamenttiin vuonna 1995. Hän kuitenkin erosi puolueesta vuonna 2001 johtuen erimielisyyksistä puheenjohtaja Noaman Gomaan kanssa. Al-Ghad sai virallisesti toimiluvan vasta vuonna 2004, ennen vuoden 2005 presidentinvaaleja, joihin sekä Ayman Nour että Noaman Gomaa osallistuivat. Nour sai kuuluisuutta, kun hänet tuomittiin vaalien jälkeen viideksi vuodeksi vankilaan syytettynä puolueen kannattajatietojen väärentämisestä. Vuonna 2005 puolue myös hajosi kahteen osaan, joita johtivat Mousa Mostafa Mousa ja Ayman Nourin vaimo Gamila Ismail. Ismailin ryhmittymä syytti puoluetta yhteistyöstä Mubarakin turvallisuuskoneiston kanssa. Oikeus päätti vuonna 2007 Mousan olevan puolueen laillinen johtaja ja luovutti tälle puolueen päämajan, joka kuitenkin myöhemmin tuhopoltettiin. Kaikkiaan oikeuskäsittely kesti heinäkuuhun 2010 ennen lopullista päätöstä. Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011-2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue. Moussa Moustafa Moussan johtama alkuperäinen Ghad osallistui vaaleihin omalla listallaan. == Lähteet == * Ghad Al-Thawra Party (Hizb Ghad Al-Thawra), Parties & Movements [Jadaliyya and Ahram Online] ==Aiheesta muualla== * http://www.elghad.com/ Luokka:Egyptin puolueet Luokka:Liberaalit puolueet
Ayman Nour

Ayman Nour (s. 1964 Mansoura) on egyptiläinen poliitikko. Hän on al Ghad -puolueen perustaja, ja nykyisin Ghad El-Thawra -puolueen johtaja. Nour aloitti poliittisen uransa Wafd-puolueen lehden toimittajana. Hän johti puolueen tutkimuslaitosta 1990-1995\. Parlamentin alahuoneeseen hänet valittiin 1995 ja 2000. Hän erosi johtuen erimielisyyksistä puheenjohtaja Noaman Gomaan kanssa ja perusti al-Ghad-puolueen 2005. == Vuoden 2005 presidentinvaalit == Nour haastoi Hosni Mubarakin presidentinvaaleissa vuonna 2005. Tämän takia hän joutui vankilaan viideksi vuodeksi. Hänet kuitenkin vapautettiin kolmen vuoden jälkeen. Syy tuomioon oli dokumenttiväärennys puolueen perustamisen aikoihin. Nour ei voi asettua ehdokkaaksi vaaleihin, koska lain mukaan pitää olla kulunut viisi vuotta alkuperäisen vankilatuomion päättymisestä, ennen kuin voi asettua poliittiseen virkaan.. Al-Ghad-puolue hajosi kahteen osaan, joita johtivat Mousa Mostafa Mousa ja Ayman Nourin silloinen vaimo Gamila Ismail. Oikeus päätti Mousa Mostafa Mousan olevan puolueen laillinen johtaja, ja Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011-2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue. == Lähteet == * Ghad Al-Thawra Party (Hizb Ghad Al-Thawra), Parties & Movements [Jadaliyya and Ahram Online] Luokka:Egyptiläiset poliitikot Luokka:Vuonna 1964 syntyneet Luokka:Elävät henkilöt
Huhtikuun 6. päivän nuorisoliike

Huhtikuun 6. päivän nuorisoliike on egyptiläinen Arabikeväässä toiminut oppositioryhmä. Se vaati Hosni Mubarakin valtalauden lopussa sananvapautta ja vastusti nepotismia ja paikoilleen jämähtänyttä talouskehitystä. Ryhmän perusti keväällä 2006 eräs entinen Kefaya-aktivisti. Huhtikuun 6. päivän nuorisoliike perustettiin alkujaan tukemaan 6. huhtikuuta 2008 pidettyä teollisuustyöläisten lakkoa. Ryhmä otti ajatuksia toimintaansa muun muassa Serbian oppositioliike Otporilta. Ryhmän jäsenet ovat olleet pääosin hyvin koulutettuja nuoria. Ryhmä käytti yhteydenpitoon ja sanomansa levittämiseen internetin sosiaalisia medioita, kuten Facebookia, Twitteriä ja Flickriä. Vuonna 2013 liike liittyi Tamarodiin, joka vastusti Mursin hallintoa. Vuonna 2013 valtaan noussut sotilashallitus pidätti monia liikkeen johtajia. == Lähteet == Luokka:Egyptin politiikka Luokka:Arabikevät
Siirtolaisuus Kanadaan

Maahanmuutto Kanadaan tarkoittaa prosessia, jossa henkilö asettuu pysyvästi asumaan Kanadassa. Useat, mutta eivät kaikki, hankkivat Kanadan kansalaisuuden. Vuoden 1947 jälkeen sisäistä maahanmuuttoa koskenut laki on muuttunut huomattavasti vuoden 1976 maahanmuuttolain ja vuonna 2002 voimaan tulleen maahanmuuttoa ja pakolaisuutta koskevan lain myötä. Kanadassa maahanmuuttajat jaetaan neljään luokkaan: perheluokkaan (Kanadan kansalaisten lähisukulaiset), taloudelliset maahanmuuttajat (korkeasti koulutetut työntekijät ja liikemiehet), muut (henkilöt jotka on hyväksytty maahanmuuttajiksi humanitaarisista syistä) ja pakolaiset (henkilöt jotka pakenevat vainoa, kidutusta tai julmuuksia). Kanada on tunnettu varsin vapaasta maahanmuuttopolitiikasta. Vuoden 2001 väestönlaskennan mukaan Kanadassa on 34 etnistä ryhmää, joihin kuuluu vähintään 100 000 henkilöä. Näistä kymmeneen kuuluu yli miljoona henkilöä. 16,2% väestöstä kuuluu näkyviin vähemmistöihin. Suurimmat ryhmät ovat etelä-aasialaiset (4,0%), kiinalaiset (3,9%) tummaihoiset (2,5%) filippiinit (1,1%). Suurimmat maahanmuuttajaryhmät ovat kuitenkin saksalaiset (10,18%) ja italialaiset (4,63%). Kanadassa on tapahtunut neljä suurta maahanmuuttoaaltoa. Viides aalto on meneillään. luokka:Kanadalainen yhteiskunta Kanada
Tšavusy

Tšavusy () eli Tšausy () on pieni kaupunki ja hallintopiiri Valko-Venäjän Mahiljoun maakunnassa maanteitse runsas 40 kilometriä Mahiljoun kaupungin itäpuolella. Vuoden 2009 väestönlaskennan mukaan Tšavusyn kaupungissa asui 10 692 ja koko hallintopiirissä () 21 242 ihmistä. == Liikenneyhteyksistä == Tšavusyn kaupungin lounaisosissa on Valko-Venäjän rautateiden rautatieasema Tšausy (eli ) ja hallintopiirissä useita Mahiljousta itään Krytšauhun vievän radan seisakkeita tai asemia. Maantieyhteyksistä merkittävin on kaupungin eteläosien läpi kulkeva kantatie P122, joka saapuu Mahiljousta valtatieltä () ja jatkaa Tšerykaun kautta Kastsjukovitšyyn. Jokiyhteyksiä veneilyyn ja kalastukseen tuo Dneprin sivuhaaran Sožin Pronja-sivuhaara haaraumineen. == Lähteet == == Aiheesta muualla == * Lyhyt kuvaus kaupungista (BYcity.org) * Kaupungin keskustan kartta (BYcity.org) * Чаусский район - Tietoa piiristä ja kaupungista (dorogiby.info) * WikiMapia karttalinkki kaupungista ympäristöineen, kohteiden selitykset pääosin tai * Neuvostoliiton aikaista topografiakarttaa 1:100 000 ja 1:200 000 alueesta * Piirin perustietoja ja kartta (emaps-online.com) * Tietoa piirin palveluista ja kuvia rakennuksista (region.mogilev.by) * Hallintopiiristä (region.mogilev.by) Luokka:Mahiljoun alueen kaupungit
Fernando Collor de Mello

Fernando Collor de Mello (s. 12. elokuuta 1949) on brasilialainen kristillisen työväenpuolueen poliitikko. Hän oli Brasilian presidentti 1990–1992. Hänestä tuli ensimmäinen suoralla vaalilla valittu presidentti Brasilian sotilashallituksen jälkeen. Hän lupasi rajuja talousuudistuksia, mutta ne eivät toteutuneet, ja inflaatio pysyi hillittömänä. Collor joutui eroamaan presidentinvirasta vuonna 1992 jouduttuaan valtakunnanoikeuteen syytettynä korruptiosta. Hänet kuitenkin vapautettiin syytteistä myöhemmin. Collorin vaimo tuomittiin korruptiosta ja taloudellisista väärinkäytöksistä 11 vuodeksi vankilaan vuonna 2000. == Lähteet == Luokka:Brasilian presidentit Luokka:Vuonna 1949 syntyneet Luokka:Elävät henkilöt
Nicole Fiscella

Nicole Fiscella (s. 15. syyskuuta 1979 Rochester, New York) on yhdysvaltalainen näyttelijä. Fiscella on näytellyt Gossip Girl -televisiosarjassa. ==Aiheesta muualla== * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Pleurotaceae

Pleurotaceae on helttasienten lahkoon kuuluva sieniheimo, joka sisältää hytyvinokkaat (Hohenbuehelia) ja isovinokkaat (Pleurotus). Ne ovat lahottajasieniä, mutta ne voivat täydentää typensaantiaan lihansyönnillä, vangitsemalla sukkulamatoja ravinnokseen. Sukujen yhteinen kantamuoto todennäköisesti käytti mikroskooppisia myrkkypisaroita sukkulamatojen tainnuttamiseen. Isovinokkaat käyttävät edelleen näitä myrkkypisaroita, kun taas suurin osa hytyvinokkaista on siirtynyt muihin menetelmiin. Osa hytyvinokkaista on petoja, joiden sienirihmoissa sijaitsevat tahmeat kyhmyt vangitsevat sukkulamatoja. Osa taas on loisia, jotka muodostavat tahmeita kuromaitiöitä, jotka tarttuvat sukkulamatoihin. Kun itiöt itävät, ne lävistävät sukkulamadon. On myös lajeja, jotka ovat sekä petoja että loisia. == Suvut == * Hytyvinokkaat (Hohenbuehelia) * Isovinokkaat (Pleurotus) == Lähteet == *
Pedro Troglio

Pedro Antonio Troglio (28. heinäkuuta 1965 Luján, Argentiina) on argentiinalainen entinen jalkapalloilija. Nykyään Troglio valmentaa buenosairesilaista Argentinos Juniorsia. Hän on myös pelannut 21 ottelua maajoukkueessa, ja teki näissä kaksi maalia. Hän pelasi Italian MM- kilpailuissa neljän ottelua ja teki yhden maalin. Troglio pelasi suuren osan urastaan Italiassa Laziossa, Ascolissa ja Hellas Veronassa. Kotimaassaan hän edusti River Platea, Gimnasia La Plataa sekä Villa Dálminea. ==Lähteet== Luokka:Argentiinalaiset jalkapalloilijat Luokka:Argentiinalaiset jalkapallovalmentajat Luokka:Vuonna 1965 syntyneet Luokka:Elävät henkilöt
Votka (täsmennyssivu)

Votka tai vodka voi tarkoittaa seuraavia: * Votka eli vodka, alkoholijuoma. * Votka, joki Udmurtiassa Venäjällä * Votka, Votkinskin kaupungin udmurtinkielinen nimi. * VoDKa, Columbinen kouluampujan Dylan Kleboldin lempinimi.
Luettelo votkamerkeistä

Luettelo votkamerkeistä: Merkki Maa Absolut Vodka Ruotsi Beluga Venäjä Boris Jelzin Ranska Che Vodka Venäjä Chopin Vodka Puola Crystal Vodka Viro Damskaja Venäjä Danzka Vodka Tanska Eesti Standard Vodka Viro Explorer Vodka Ruotsi Finlandia Vodka Suomi Flagman Venäjä Gaddafi Vodka Venäjä Gajol Vodka Tanska Grey Goose Ranska Gorbatschow Vodka Saksa Jewel of Russia Venäjä Kalashnikov Vodka Venäjä Kalinka Vodka Venäjä Kapteeni Vodka Viro Ketel One Vodka Alankomaat Khortytsa Ukraina Korpimaan Kyynel Suomi Koskenkorva Vodka Suomi Kron Vodka Puola Level Vodka Ruotsi Magic Ice Belgia Medvedevka Venäjä Mendelejev Venäjä Mernaya Ukraina Moskovskaja Vodka Venäjä Nemiroff Venäjä Parliament Vodka Venäjä Pavlov Venäjä Poliakov Venäjä Prosit Vodka Saksa Putinka Venäjä Russian Ice Vodka Venäjä Russki Standart Venäjä Saaremaa Vodka Viro Skyy Vodka Yhdysvallat Smirnoff Vodka Iso-Britannia Smirnov Vodka Venäjä Snow Queen Kazakstan Sobieski Puola Soyuz-Victan Ukraina Spunk Vodka Tanska Stolitšnaja Vodka Venäjä Sundsvall Vodka Ruotsi Svedka Vodka Ruotsi Svensk Vodka Ruotsi Synergy Vodka Venäjä Tzarskaya Vodka Venäjä Ursus Vodka Alankomaat Vergi Vodka Viro Vikingfjord Norja Viru Valge Viro Vodkalainen Ruotsi Volganaja Vodka Viro Welcome To Estonia Viro Wodka Wyborowa Puola ÜX Vodka Viro Zaranoff Vodka Saksa Zelenaja Marka Venäjä Dry Vodka Suomi *
Maankäyttö (lehti)

Maankäyttö on maanmittausalan johtava aikakauslehti Suomessa. Lehden aihealueita ovat mm. maanmittaus, kiinteistötekniikka ja -management, yhdyskuntasuunnittelu ja kaavoitus, geodesia, fotogrammetria, paikkatietojärjestelmät (GIS), kartografia sekä mittaustekniikka ja -laitteet. Lehti on perustettu vuonna 1892. ==Lähteet== *http://www.maankaytto.fi Luokka:Suomalaiset ammattilehdet Luokka:Maanmittaus
Atech Grand Prix

Atech Grand Prix on brittiläinen pikkuformulatalli. Tallin perusti David Hyle vuonna 2007 nimellä Hitech Junior Team. Vuonna 2009 tallin nimi vaihtui Atechiksi. Talli on aiemmin kilpaillut Britannian Formula Renault ja Superleague Formula -sarjoissa voittaen mestaruuden Liverpoolille vuonna 2009. Vuonna 2010 talli osallistui GP3-sarjaan yhteistyössä CRS Racingin kanssa. Tallin kuljettaja Roberto Merhi saavutti kolme palkintosijaa ja 26 pistettä, ja talli sijoittui sarjassa seitsemänneksi. Seuraavana vuonna tallin kuljettaja Nick Yelloly saavutti yhden palkintosijan. Vuonna 2012 tallin kuljettaja Tamás Pál Kiss saavutti yhden palkintosijan, ja talli sijoittui yhteispisteissä kahdeksanneksi. Talli vetäytyi kauden jälkeen sarjasta ja yhdistyi Bamboo Engineering-tallin kanssa. == GP3-tulokset == Kausi Runko Moottori Renkaat Kuljettajat 1 2 3 4 5 6 7 8 9 10 11 12 13 14 15 16 Pisteet Sijoitus 2010 GP3/10 Renault L4 t ESP FEA ESP SPR TUR FEA TUR SPR EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 26 7. 2010 GP3/10 Renault L4 t Patrick Reiterer NC 17 14 25 26 7. 2010 GP3/10 Renault L4 t Roberto Merhi 3 2 Kesk. 19 16 Kesk. Kesk. 22 2 22† 6 4 26 7. 2010 GP3/10 Renault L4 t Oliver Oakes 14 10 12 Kesk. Kesk. 19 13 8 13 20† 16 10 17 10 12 9 26 7. 2010 GP3/10 Renault L4 t Vittorio Ghirelli DNS DNS 17 26 20 22 20 21 15 16 24 15 Kesk. Kesk. 23 21 26 7. 2011 GP3/10 Renault L4 t TUR FEA TUR SPR ESP FEA ESP SPR EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 7 10. 2011 GP3/10 Renault L4 t Marlon Stöckinger Kesk. 23 26 Kesk. 14 16 16 Kesk. Kesk. DNS 12 17 Kesk. 10 19 13 7 10. 2011 GP3/10 Renault L4 t Nick Yelloly 13 11 25 18 9 12 3 6 16 9 21 Kesk. Kesk. 13 Kesk. Kesk. 7 10. 2011 GP3/10 Renault L4 t Zoël Amberg 12 14 16 10 11 18 Kesk. 16 21 20 15 16 Kesk. 12 Kesk. Kesk. 7 10. 2012 GP3/10 Renault L4 t ESP FEA ESP SPR MON FEA MON SPR EUR FEA EUR SPR GBR FEA GBR SPR GER FEA GER SPR HUN FEA HUN SPR BEL FEA BEL SPR ITA FEA ITA SPR 39 8. 2012 GP3/10 Renault L4 t Tamás Pál Kiss 12 Kesk. 2 9 9 10 11 14 6 4 14 10 17 10 9 15 39 8. 2012 GP3/10 Renault L4 t John Wartique 21 13 17 13 12 Kesk. 23 17 17 18 39 8. 2012 GP3/10 Renault L4 t Fabio Gamberini 23 8 39 8. 2012 GP3/10 Renault L4 t Facu Regalia 18 18 39 8. 2012 GP3/10 Renault L4 t Ethan Ringel Kesk. 18 Kesk. 18 14 Kesk. Kesk. 17 18 16 22 17 24 22 18 Kesk. 39 8. ==Lähteet== Luokka:Brittiläiset autourheilutallit Luokka:GP3-tallit
Finnøy

Finnøy on entinen kunta Rogalandin läänissä Norjassa. Se koostui useista Boknavuonon saarista. Suurimpia saaria olivat Ombo, josta 37 km² kuului Finnøyhin, Finnøy (25 km²) ja Fogn (10 km²). Kunnan saarista 17 oli asuttuja. Asukkaista hieman yli puolet asui Finnøyn saarella, jolla sijaitsi myös kunnan hallinnollinen keskus ja ainoa taajama Judaberg. ==Kuvia== Sunset over Finnøy 4.jpg|Auringonlasku Finnøyssä. ==Tunnettuja henkilöitä== * Niels Henrik Abel (1802–1829), matemaatikko ==Lähteet== ==Aiheesta muualla== Luokka:Stavanger Luokka:Norjan entiset kunnat
CRS Racing

thumb|right|200px|Adam Christodoulou ajaa CR Scuderian autolla Formula Renault UK-kaudella 2008 CRS Racing on brittiläinen autourheilutalli. Talli perustettiin vuonna 2004 nimellä Team AKA. Vuonna 2007 nimi vaihtui CR Scuderiaksi ja vuonna 2009 nimi muutettiin CRS Racingiksi. Nykyisin talli kilpailee Britannian Formula Renault-sarjassa ja Ferrarilla International GT Open -sarjassa sekä Le Mans Seriesissä. GP3-sarjaan se osallistui yhteistyössä Atech GP:n kanssa. Aikaisemmin se on kilpaillut mm. Britannian GT, FIA GT Championship ja FIA GT3 -sarjoissa. Joulukuussa 2010 ilmoitettiin, että CRS Racing kehittää yhdessä McLarenin kanssa McLaren MP4-12C -katuautoon perustuvan GT3-luokan kilpamallin kaudeksi 2012.http://www.crsracing.com/crs/news.php?action=news&section;=1&newsitem;=468 Auton kehittämisestä vastaa CRS:n ja McLarenin yhteisyritys McLaren GT.https://archive.is/20111008195142/http://www.crsracing.com/crs/news.php?action=news&section;=1&newsitem;=477 == Lähteet == Luokka:Brittiläiset autourheilutallit Luokka:GP3-tallit
Ukon wacka

Ukon wacka on folk metal -yhtye Korpiklaanin seitsemäs studioalbumi, joka julkaistiin 4. helmikuuta 2011. Se ylsi Suomen virallisen listan sijalle 9. Ukon wacka tarkoittaa vakkajuhlia. Vakkajuhlat, vakat eli Ukon vakat olivat itämerensuomalaisissa yhteisöissä pitäjän tai yhden tai useamman kyläyhteisön järjestämät uskonnolliset pidot. == Kappaleet == # # # # # # (vierailijana Tuomari Nurmio) # # # # # * Iron Fist (Motörhead-cover, vain digipak-julkaisulla) == Arvostelut == * Imperiumi.net: Imperiumi.net: Levyarvio * Kaaoszine: Korpiklaani – Ukon Wacka Viitattu 23.11.2022. * Soundi: Soundi: Levyarvio == Lähteet == == Aiheesta muualla == * Ukon wacka discogs.com -sivustolla * Luokka:Korpiklaanin albumit Luokka:Vuoden 2011 albumit
RACON

Tutkamajakka eli racon () on kiinteälle merenkulun turvalaitteelle asennettava elektroninen lisälaite, joka otettuaan vastaan tutkan lähetyssignaaleja lähettää takaisin tutkan kuvapinnalla näkyvän Morse-vastauskoodin.Merenkulun oppikirja. 1984 Helsinki. Ammattikasvatushallitus. ISBN 951-46-1412-7 (nid.) Tutkamajakka auttaa merenkulkijaa tunnistamaan vesiväylän varrella olevia kiinteitä kohteita aluksen omaa tutkaa käyttäen. Se on toisiotutkaperiaatteella toimiva tutkavastaaja, joka käynnistyy merenkulkututkan lähettimen pulssista ja vastaa samalla taajuudella omalla koodillaan, jolloin se näkyy tutkan näytöllä selvästi tunnistettavana, lyhyistä viivoista ja pisteistä koostuvana morsekoodina. Aluksella ei siis tarvita tavallisen tutkan lisäksi muita lisälaitteita. Huomattavaa on, että uuden sukupolven (vuodesta 2008 lähtien) ns. laajakaistatutkat (broadband radar) eivät aktivoi racon-majakoita, ts. tutkan kuvaruudulla ei näy raconin morsekoodia. Syynä tähän on laajakaistatutkan erilainen tekniikka verrattuna magnetroniin perustuvaan perinteiseen pulssitutkaan. Näin ollen laajakaistatutka (kuten Lowrance BR24) ei voi olla meripelastusaluksen ainoa tutka; muutoin jäävät esim. aktivoidut SART-hätämajakat näkymättä etsintätehtävissä. Racon-kohteet on merkitty merikarttaan turvalaitteen symbolilla (esim. tutkamerkki, kummeli tai reunamerkki), jonka yhteydessä on sana racon. ==Katso myös== *SART-hätämajakka *Merenkulkututka ==Lähteet== Luokka:Merimerkit Luokka:Tutkatekniikka
Hugo Otava

Hugo Edvard Otava (ent. Nyman; 7. elokuuta 1889 Turku – 6. elokuuta 1967) oli kuvataiteilija, sanomalehtipiirtäjä ja kuvittaja. Hänen vanhempansa olivat ratavartija Johan Lääninpää-Nyman ja Eva Kristiina o.s. Kurppa. Otava oli naimisissa Signe Matilta o.s. Laineen kanssa. Hugo Otava opiskeli Turun Taideyhdistyksen piirustuskoulussa vuosina 1907–1911. Hän debytoi Helsingissä vuonna 1911. Otava osallistui lukuisiin Suomen Taiteilijain näyttelyihin. Ulkomailla hän osallistui näyttelyihin Kööpenhaminassa, Tukholmassa, Oslossa, Göteborgissa ja Lyypekissä. Kuvittajana hän saattoi päätökseen Aarno Karimon kesken jääneen Kalevalan kuvituksen. Kalevala valmistui 1953 ja sisälsi noin 2 500 kuvaa. Otava kuului Pro Natura -ryhmään. Tampereen taidemuseon ja Turun taidemuseon kokoelmissa on Hugo Otavan teoksia. Otava sai ylimääräisen palkinnon Vaasan itsenäisyyspatsaskilpailussa 1935 ja Elannon suihkukaivoveistoskilpailussa 1936. Hänet palkittiin myös Kiven kuvituskilpailussa 1944 (Kullervo). == Lähteet == * Hugo Otava taiteilijamatrikkelissa * http://www.tampere.fi/taidemuseo/kokoelmat/taiteilijat.html * Turun ryhmä Ilmari Kaijala, Edvin Lydén, Jon Karsten, Hugo Otava, Weikko Puro, taidenäyttely Salon Strindberg 1922 -näyttelyluettelo (Salon Strindberg 1922) * Aulos 1925 - Säveltaiteellis-kirjallinen julkaisu (Toimittaja Lauri Ikonen) * Kirjav@ - Kansallisgallerian kirjaston kokoelmatietokanta, Hugo Otava * Suomen taiteilijaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria- Liisa Saastamoinen ja Päivi Lampinen, ISBN 951-95546-3-7; sivu 326 * Teosluettelo: Väinö Kunnas, Ann-Marie Häyrén ja ryhmä Pro Natura : Taidehalli = Konsthallen, 25.1. - 5.2.1930 Luokka:Suomalaiset kuvittajat Luokka:Suomalaiset taidemaalarit Luokka:Vuonna 1889 syntyneet Luokka:Vuonna 1967 kuolleet
Stine Meland Tomb

Stine Meland Tomb (s. 27. kesäkuuta 1986) on norjalainen yleisurheilija, joka kilpailee 400 metrillä ja 400 metrin aidoissa. Tomb edustaa Sportsklubben Vidar -nimistä seuraa. Sisähallissa Tomb on voittanut Norjan mestaruuden 400 metrin aitajuoksussa vuosina 2005 ja 2006. Ulkoradoilla hän on voittanut Norjan mestaruuden 400 metrillä vuosina 2005 ja 2010 sekä 400 metrin aitajuoksussa vuonna 2010. Vuonna 2010 Barcelonassa pidetyissä yleisurheilun EM-kisoissa hän juoksi 400 metrin aidoissa oman ennätyksensä 57,10 sekuntia, mutta ei päässyt välieriin. Yleisurheilun Euroopan joukkuemestaruuskilpailuissa vuonna 2011 Tomb paransi 400 metrin aitojen ennätyksekseen 56,38 sekuntia. Daegun MM-kisoissa 2011 hän karsiutui 400 metrin aitojen alkuerissä juostuaan ajan 57,51. == Ennätykset == Laji Aika (s) Paikka Päivä 400 metriä 53,49 Malmö, Ruotsi 2. elokuuta 2009 400 metrin aitajuoksu 56,38 İzmir, Turkki 18. kesäkuuta 2011 == Lähteet == Luokka:Norjalaiset pikajuoksijat Luokka:Norjalaiset 400 metrin aitajuoksijat Luokka:Vuonna 1986 syntyneet Luokka:Elävät henkilöt
Gjesdal

Gjesdal on Norjan kunta Rogalandin läänissä. Sen rajanaapureita ovat luoteessa Sandnes, pohjoisessa Forsand, idässä Sirdal, etelässä Bjerkreim ja lännessä Time. ==Asutus== Asutus on keskittynyt enimmäkseen kunnan länsiosiin. Entisen Gjestalin alueella, joka muodostaa kolmanneksen kunnan nykypinta-alasta, asuu 84 % väestöstä vuonna 2019. Taajamia ovat hallintokeskus Ålgård/Figgjo (11 335 asukasta, joista 9 277 Gjesdalissa, 2019) ja Oltedal (993 as.). Kunnan itäosan asutus on sijoittunut enimmäkseen Frafjorddalenin, Øvstebødalen/Hunnedalenin ja Dirdalenin laaksoihin, joista viimeksimainitussa sijaitsee Giljan taajama (383 as.). == Media == Paikallislehti Gjesdalbuen ilmestyy torstaisin. == Kuvia == Høgsfjorden Frafjorden.jpg|Høgsfjorden ja Frafjorden Gjesdalissa Gjesdal kirke.jpg|Gjesdalin kirkko Maanafossen4.JPG|Månafossen Frafjordenin vuonossa Oltedal Kraftverk.jpg|Oltedalin vesivoimalaitos Kongeparken2007.jpg|Kongeparken-huvipuisto ==Tunnettuja henkilöitä== * Kristin Auestad Danielsen (s. 1981), kirjailija * Turid Farbregd (s. 1941), filologi ja kääntäjä * Håvard Rugland (s. 1984), amerikkalaisen jalkapallon pelaaja * Finn Kydland (s. 1943), ekonomisti * Dagny Mellgren (s. 1978), jalkapalloilija ==Lähteet== ==Aiheesta muualla== *
SART

SART () on maailmanlaajuisen hätä- ja turvallisuusradiojärjestelmän yksi osa, meripelastuksessa käytettävä hätämajakka, joka käynnistyy pelastusveneessä heti kun sitä lähestyy alus, lentokone, helikopteri tai muu, jolla on tutka.http://www.egmdss.com/gmdss- courses/mod/resource/view.php?id=571http://www.mcaorals.co.uk/SART.htm Se käynnistyy lähestyvän tutkan pulssista toimien toisiotutkavastaajana ja lähettää vastaussignaalin, jonka tarkoitus on auttaa pelastajaa pelastettavan löytämisessä. Vastaussignaali lähtee samalla kantoaallon taajuudella, jolla tutkakin on. Lisäksi vastaussignaali on pitkäkestoinen ja pulssitettu, joten lähestyvän pelastajan tutkan näytölle syntyy siitä selvä kahdentoista kaikumerkin jono, joka muuttuu lähemmäksi tultaessa kaariksi ja lopulta renkaiksi. Laitteessa on, tyypistä riippuen, myös valo- ja äänimerkki, joiden ansiosta pelastusveneessä olijat huomaavat, että apu on tulossa. SART on yleensä pelastusveneessä valmiina tai laivan käytävällä varustettuna käyttöohjeella ja selvällä SART-merkillä. Jos merenkulkututka on laajakaistatutka (broadband radar, BB-tutka) sen jatkuva-aaltoinen ja hyvin pienitehoinen lähete ei käynnistä aktivoitua SART-hätämajakkaa. Myöskään merenkulkuun käytetty S-alueen 10 cm:n eli 3 GHz:n aallonpituus ei käynnistä SART majakkaa. Siksi meripelastusaluksella on oltava tähän tarkoitukseen (myös) normaali X-alueen 3 cm:n eli 9 GHz:n pulssitutka. == AIS-SART == thumb|AIS-SART hätälähetin. SART voi olla myös uudempi AIS-SART, (Automatic Identification System - Search And Rescue Transponder), joka sisältää tavallisen SART laitteen lisäksi myös AIS-järjestelmän mukaiset VHF lähettimen ja GPS paikantimen. AIS-SART lähettää, joko aktivoituna tai automaattisesti aktivoituneena, pelastusveneen tiedot VHF kanavalla 2087 tai 2088, jotka siten näkyvät kaikkien lähistöllä olevien alusten ja Alusliikennepalvelun AIS- laitteiden näytöissä. Tiedoissa on laitteelle ohjelmoitu tunnusnumero, tosiaikainen sijainti ja liiketiedot ym. Lähete näkyy 1 m:n korkeudelta lähetttynä ja 15 m:n korkeudelta vastaanotettuna ainakin 5 merimailia (nm) ja korkealla lentävässä lentokoneessa satoja nm:ja. ==Lähteet== Luokka:Maailmanlaajuinen merenkulun hätä- ja turvallisuusradiojärjestelmä
IFF (omatunnuslaite)

Omatunnuslaite eli IFF ( tai interrogator friend or foe) on toisiotutka, jota alettiin ensimmäisenä käyttää sotilaslentokoneissa omien koneiden erottamiseen vieraistaSkolnik, Merrill, I: "Introduction to Radar Systems", Sivut: 12 ja 13, ISBN 0-07-057909-1, jotta ilmatorjunta ja hävittäjät eivät ampuisi omia koneita. Se koostuu kahdesta pääosasta: interrogaattori (kyselijä) ja transponderi (vastaaja). Aivan aluksi kyselijä oli maa-aseman tai lentokoneen tutka ja kohdelentokoneessa vastaajalaite yksinkertaisesti vastasi samalla taajuudella kuin sitä havainnoinut tutka lisäten vain pulssimuotoisen koodin, jonka takia havainnoinut tutka erotti sen selvästi muista maaleista. Pian se menetelmä osoittautui epäkäytännölliseksi monien tutkajärjestelmien erilaisuuksien vuoksi. Oli myös helppoa tekeytyä vihollisen koneeksi matkimalla vastaussignaalia.http://www.vectorsite.net/ttradar_2.html#m4 Tutka+tutkavastaaja, "yhden taajuuden" menetelmä, jäi kuitenkin käyttöön rauhanomaisemmissa laitteissa kuten SART-hätäjämajakka meripelastukseen, RACON-tutkamajakka merimerkkeihin sekä aktiivinen tutkaheijastin. Nykyään IFF on osa lentokoneen elektronisen sodankäynnin laitteistoa. Se on huolellisesti koodattujen salaisten kysymysten ja vastausten vaihtoon perustuva ja muistuttaa tavallista toisiotutkalaitteistoa, jollaisia lentokoneissa on yleisesti siviilikäytössäkin. Myös normaalissa toisiotutkalaitteistossa on sotilaallinen toimintatapa. Normaali toiminta on avointa ja standardisoitua, mutta sotilaallinen toiminta koodeiltaan tarkoin salattua.http://www.vectorsite.net/ttradar_6.html#m3 ==Lähteet== Luokka:Ilmailu Luokka:Tutkatekniikka en:Identification friend or foe
Ogün Sanlısoy

Ogün Sanlısoy (s. 12. maaliskuuta 1971) on turkkilainen rockmuusikko. Hän oli turkkilaisen Pentagram-metalliyhtyeen laulaja. Erottuaan yhtyeestä hän aloitti soolouran. Hän on julkaissut viisi albumia, joista Ben julkaistiin helmikuussa 2011. == Albumit == *Korkma (1999) *O Gün (2004) *Üç (2006) *Korkma 07 (2007) *Ben (2011) *Akustik 2012 (2012) Luokka:Turkkilaiset laulajat Luokka:Vuonna 1971 syntyneet Luokka:Elävät henkilöt
Hjelmeland

Hjelmeland on Norjan kunta Rogalandin läänissä. Sen rajanaapureita pohjoisessa Suldal, idässä Bykle, etelässä Forsand ja Strand sekä lännessä Finnøy. Asutus on keskittynyt enimmäkseen Jøsenfjordenn ja Årdalsfjordenin väliselle rannikkokaistaleelle. Kunnan hallintokeskus ja ainoa taajama on Hjelmelandsvågen. Muita tärkeitä kyliä ovat Fister ja Årdal. ==Kuvia== Hjelmeland kyrkje.jpg|Hjelmelandin kirkko Befolkningsutvikling kommune 1133.svg|Kunnan asukasluku vuosina 1951–2010 ==Tunnettuja henkilöitä== * Odd Børretzen (1926–2012), viihdetaiteilija * Magnhild Meltveit Kleppa (s. 1948), poliitikko ==Lähteet== ==Aiheesta muualla== *
Hjalmar Kahrila

Hjalmar Valerian Kahrila (ent. Karlsson) (12. toukokuuta 1907 Askola - 30\. marraskuuta 1981 Helsinki) oli suomalainen kuvataiteilija. Hjalmar Kahrila opiskeli Vapaassa Taidekoulussa vuosina 1937-1938. Hän debytoi Helsingissä vuonna 1939. Kahrila sai II palkinnon dukaattikilpailussa 1940. Hjalmar Kahrila osallistui Suomen Taiteilijain ja Nuorten näyttelyihin vuosina 1939-1949. Yksityisnäyttelyitä hän piti Helsingissä vuosina 1946 ja 1955. Ulkomailla Kahrila osallistui näyttelyihin Oslossa, Göteborgissa ja Tukholmassa vuonna 1940. Kahrilan teoksia on Imatran ja Hämeenlinnan taidemuseoiden kokoelmissa, Emil Cedercreutzin museossa sekä Kordelinin ja Gyllenbergin säätiöillä. Hjalmar Kahrila oli Taidemaalariliiton ja Kuvataiteilijasenioreiden jäsen. Hän harjoitti kehysliikettä vuosina 1941-1975. Kahrilan vanhemmat olivat nahkuri Julius ja Anna Karlsson. Hjalmar Kahrilan ensimmäinen puoliso oli Lydia ja toinen Toini Kahrila. == Lähteet == * Hjalmar Kahrila taiteilijamatrikkelissa * Kuvataiteilijat -taiteilijahakemisto 1991 (Suomen taiteilijaseura, ISBN 951-608-000-6) * Suomen taiteiljaseura: Kuvataiteilijat 1986, toim. Mauri Faven, Erkki Hirvelä, Jorma Hautala, Reino Laitasalo, Antti Lampisuo, Pirkko Nukari, Maria-Liisa Saastamoinen ja Päivi Lampinen, ISBN 951-95546-3-7; sivu 154-155 == Aiheesta muualla == * Emil Cedercreutzin museon taiteilijat * Kirjav@ - Kansallisgallerian kirjaston kokoelmatietokanta, Hjalmar Kahrila Luokka:Suomalaiset taidemaalarit Luokka:Vuonna 1907 syntyneet Luokka:Vuonna 1981 kuolleet
Veikko Rautiainen

Veikko Ilmari Rautiainen (17. lokakuuta 1917 Turku - 17\. elokuuta 1999) oli suomalainen taidemaalari ja myös taidekauppias. Veikko Rautiainen debytoi Turussa 1946. Hän osallistui Suomen taiteilijain näyttelyihin ulkomailla Bergenissä, Århusissa 1968, Leningradissa 1970 ja 1981, Varnassa 1970 ja Marseillessa (Ranska) 1967. Veikko Rautiaisen teoksia on Turun kaupungin kokoelmissa. Hänen julkisia teoksiaan on seinämaalaus "Kuvia työn äärestä" vuodelta 1984. Rautiainen sai Pro Finlandia -mitalin 1970. Hän sai myös Turun taiteilijaseuran kult. amr. Veikko Rautiainen toimi Turun klassillisen lyseon piirustuksen vs. lehtorina 1952. Hänen vanhempansa olivat Alina ja taidemaalari Kalle Rautiainen. Veikko Rautiaisen ensimmäinen puoliso oli Mirjam Rautiainen ja toinen puoliso Pirkko Rautiainen. Hänellä oli kolme lasta. == Lähteet == * Kuvataiteilijat-taiteilijahakemisto 1991 (Suomen taiteilijaseura, ISBN 951-608-000-6) == Aiheesta muualla == * Veikko Rautiainen taiteilijamatrikkelissa * Kirjav@ - Kansallisgallerian kirjaston kokoelmatietokanta, Veikko Rautiainen Veikko Rautiaisesta puuttuu tietoja vuoden 1991 taiteilijamatrikkelin julkaisemisen jälkeen. Luokka:Suomalaiset taidemaalarit Luokka:Pro Finlandia -palkitut Luokka:Vuonna 1917 syntyneet Luokka:Vuonna 1999 kuolleet
Hå

Hå on Norjan kunta Rogalandin läänissä. Sen rajanaapureita ovat pohjoisessa Klepp ja Time, idässä Bjerkreim ja etelässä Eigersund. Hån asutus on keskittynyt Brusandista pohjoiseen päin olevalle tasamaalle. Kunnan hallinnollinen keskus on Varhaug. Muita taajamia ovat Nærbø, Vigrestad, Brusand, Ogna, Hæen, Nærland ja Sirevåg. Vuoden 2023 alussa kunnassa oli 19 649 asukasta. ==Kuvia== Haa gamle prestegard 01 id 121293.jpg|Hån vanha pappila on taide- ja kulttuurikeskus. Befolkningsutvikling kommune 1119.svg|Hån asukasluku 1951–2010. Obrestad fyr.JPG|Obrestadin majakka Kvassheim fyr 1.jpg|Kvassheimin majakka Varhaug kirke2.jpg|Varhaugin kirkko ==Tunnettuja henkilöitä== * Tor Obrestad (1938–2020), kirjailija * Geir Pollestad (s. 1978), poliitikko * Helge Torvund (s. 1951), runoilija == Lähteet == ==Aiheesta muualla== *
Taisteluliitto työväenluokan vapauttamiseksi

Taisteluliitto työväenluokan vapauttamiseksi () oli Pietarissa 1890-luvulla toiminut Venäjän suurin sosiaalidemokraattinen järjestö. V. I. Leninin toiminnalla on ratkaiseva merkitys järjestön perustamisessa. Muutettuaan Pietariin elokuussa 1893 hän ryhtyi johtamaan opiskelijoiden muodostamaa marksilaista opintokerhoa ja solmi yhteyksiä kaupungin työläisiin. Syksyllä 1894 Lenin ehdotti laajan poliittisen ja taloudellisen agitaatiotoiminnan aloittamista työläisten keskuudessa. Elo-syyskuussa 1895 hän kävi ulkomailla sopimassa yhteistyöstä Georgi Plehanovin johtaman Työn vapautus -ryhmän kanssa. Marraskuussa 1895 perustettu Taisteluliitto työväenluokan vapauttamiseksi oli työläisten parissa toiminut keskusjohtoinen maanalainen järjestö. Sen perustajajäseniä olivat muun muassa Lenin, Anatoli Vanejev, Pjotr Zaporožets, Gleb Kržižanovski, Nadežda Krupskaja, Aleksandr Maltšenko, Stepan Radtšenko, Mihail Silvin ja Vasili Starkov. Keskusjohtoon kuuluivat Lenin, Kržižanovski, Starkov, Vanejev ja L. Martov (Juli Tsederbaum). Kaupunkikomitean ja kolmen piirikomitean alaisuudessa toimi 20–30 työläiskerhoa, joita ohjasivat muun muassa Ivan Babuškin, Pjotr Gribakin, Boris Zinovjev, Nikolai Poletajev ja Vasili Šelgunov. Taisteluliitto teki yhteistyötä pietarilaisen Kansantahtolaisten ryhmän kanssa, johti tehdastyöläisten lakkoja, julkaisi lentolehtisiä ja solmi yhteyksiä muiden kaupunkien sosiaalidemokraatteihin. Joulukuussa 1895 poliisi pidätti Leninin ja 56 muuta taisteluliiton jäsentä. Uusi keskusjohto jatkoi toimintaa vankilassa istuneen Leninin ohjaamana. Järjestön huomattavin saavutus oli Pietarin tekstiilityöläisten lakko vuonna 1896. Sen tuloksena hallitus sääti lain, joka rajoitti päivittäisen työajan 11,5 tuntiin. Poliisin vuosina 1896–1897 tekemät pidätykset lamauttivat taisteluliiton toiminnan. Kuulusteluja varten pidätettiin yhteensä 251 henkeä, joista 170 oli työläisiä. Siperiaan sekä Arkangelin ja Vologdan lääneihin karkotettiin 22 järjestön jäsentä. Lisäksi monet lähetettiin poliisin valvonnan alaisina pois Pietarista. Leninin mukaan Taisteluliitto työväenluokan vapauttamiseksi oli ”ensimmäinen vakava työväenliikkeeseen nojautuvan vallankumouksellisen puolueen itu”. Sen esimerkki synnytti vastaavia järjestöjä muualle Venäjälle ja johti lopulta Venäjän sosiaalidemokraattisen työväenpuolueen perustamiseen. Järjestön myöhempi johto keskittyi kamppailuun työväestön taloudellisten etujen puolesta ja luopui poliittisesta toiminnasta. Tämän ekonomismiksi kutsutun suuntauksen edustajat käyttivät taisteluliiton nimeä vuoteen 1904 saakka. ==Lähteet== Luokka:Sosialismin historia Luokka:Venäjän historia
Klepp

Klepp on Norjan kunta Rogalandin läänissä. Sen rajanaapureita ovat pohjoisessa Sola ja Sandnes, idässä Time ja etelässä Hå. Kunnan hallintokeskus on Kleppe/Verdalenin taajama. Muita taajamia ovat Pollestad sekä kunnan rajojen sisäpuolella olevat osat Brynen ja Kvernalandin taajamista. ==Kuvia== Befolkningsutvikling kommune 1120.svg|Kunnan väkiluku vuosina 1951–2010. Klepp Sentrum.jpg|Kleppen keskustaa Feistein2.jpg|Feisteinin majakka Klepp kirke2.jpg|Kleppin kirkko Concours de labour de Boissia - Charrue Kverneland (juil 2018).jpg|Klepp on maatalouskoneita valmistavan Kverneland Groupin kotipaikka. ==Lähteet== ==Aiheesta muualla== *
ALMASat

ALMASat (ALma MAter SATellite) on italialainen nanosatelliitti. Sen kehittivät Bolognan yliopiston opiskelijat. http://space.skyrocket.de/doc_sdat/almasat-1.htm ALMASat-1 piti alun perin laukaista avaruuteen marraskuussa 2005 Dnepr-raketilla, mutta laukaisu on sittemmin siirretty ESAn Vega-kantoraketin ensilaukaisulle, joka on siirtynyt vuosia loppuvuoteen 2011. Satelliitin laitteistoa on kehittäneet myös Alenia Spazio (Torinon tehdas) ja Rooman “la Sapienza” yliopisto. Se painaa 12,5 kg ja on kuutiomainen, särmän pituus on 300 mm. ==Lähteet== Luokka:Satelliitit
Kvitsøy

Kvitsøy on Norjan kunta ja saari Rogalandin läänissä, Boknavuonon suulla. Kunta koostuu 167 saaresta ja luodosta, joista kuusi on asuttuja (Kvitsøya 2,3 km², Langøy 0,3 km², Kvitingen 0,3 km², Hellesøy, Krossøy, Krågøy ja Grønningen). Kvitsøy on pinta-alaltaan Norjan pienin kunta ja asukasluvultaan kahdeksanneksi pienin vuonna 2022. Kunnan hallinnollinen keskus on Ydstebøhamnin taajama. ==Kuvia== Befolkningsutvikling kommune 1144.svg|Kunnan väestökehitys vuosina 1951–2010. Stavanger-kvitsoy 106.jpg|Ystabøhamn on Kvitsøyn keskustaajama. ==Lähteet== ==Aiheesta muualla== * Luokka:Norjan saaret
Johnstownin tulva

Johnstownin tulva eli vuoden 1889 suuri tulva tapahtui 31. toukokuuta 1889. Pennsylvanian South Forkissa sijainnut pato murtui, minkä lisäksi useita päiviä kestäneet kovat sateet pahensivat tilannetta. 2 209 ihmistä kuoli ja vahingoiksi arvioitiin 17 miljoonaa dollaria. Yli 100 sanomalehteä lähetti kirjeenvaihtajia katastrofialueelle ja tulvasta kärsineet alueet saivat lahjoituksia eri puolilta maailmaa. Clara Bartonin johtama Amerikan Punainen Risti järjesti ensimmäistä kertaa humanitaarista apua suuronnettomuuden uhreille. ==Lähteet== Luokka:Vuoden 1889 luonnonmullistukset Luokka:Tulvat Yhdysvalloissa Luokka:1800-luvun tulvat Luokka:Onnettomuudet Pennsylvaniassa
Lund (Norja)

Lund on Norjan kunta Rogalandin läänissä. Sen rajanaapureita ovat Sirdal, Flekkefjord, Sokndal ja Eigersund. Kunnan hallinnollinen keskus on Moin taajama, jossa asuu myös pääosa väestöstä. ==Kuvia== Befolkningsutvikling kommune 1112.svg|Kunnan väestökehitys vuosina 1951–2010. Lund kirke.jpg|Lundin kirkko ==Tunnettuja henkilöitä== * Elvira Nikolaisen (s. 1980), muusikko * Ole Gabriel Ueland (1799–1870), poliitikko ==Lähteet== ==Aiheesta muualla== *
Hand on Your Heart

Hand on Your Heart on kappale Kylie Minoguen albumilta Enjoy Yourself (1989). Se julkaistiin 24. huhtikuuta 1989, ja sen kirjoittivat ja tuottivat Stock, Aitken ja Waterman. == Kappaleet == ;CD single #"Hand on Your Heart" (The Great Aorta Mix) – 6:26 #"Just Wanna Love You" – 3:34 #"It's No Secret" (Extended Mix) – 5:30 ;Kasetti #"Hand on Your Heart" – 3:51 #"Just Wanna Love You" – 3:34 #"Hand on Your Heart" (The Great Aorta Mix) – 6:26 ;7" single #"Hand on Your Heart" – 3:51 #"Just Wanna Love You" – 3:34 ;12" single #"Hand on Your Heart" (The Great Aorta Mix) – 6:26 #"Just Wanna Love You" – 3:34 #"Hand on Your Heart" (Dub) – 5:33 == Aiheesta muualla == *Kylie Minoguen virallinen sivusto Luokka:Kylie Minoguen kappaleet Luokka:Vuoden 1989 kappaleet
Randaberg

Randaberg on Norjan kunta Rogalandin läänissä, Jærenin rannikkoalueen pohjoiskärjessä. Kunnan rajanaapureita ovat Stavanger, sekä vesialueen kautta Sola ja Kvitsøy. Kunnan asutus on keskittynyt kolmeen alueeseen, hallintokeskus Randabergiin, joka sijaitsee kunnan keskellä, Grødemiin idässä sekä Goaan lounaassa. Kaikki nämä ovat osa Stavangerin kaupunkitaajamaa. Kunta perustettiin vuonna 1922, jolloin se erotettiin silloisesta Hetlandin kunnasta. == Kuvia == Randaberg kommune sentrum.jpg|Keskustaajamaa Randaberg kirke.JPG|Randabergin kirkko Tungenes fyr.jpg|Tungenesin majakka Befolkningsutvikling kommune 1127.svg|Kunnan väkiluku vuosina 1951–2010 == Media == Paikallislehti Bygdebladet ilmestyy torstaisin. == Tunnettuja henkilöitä == * Bent Høie (s. 1971), poliitikko ja maaherra * Iselin Nybø (s. 1981), poliitikko ==Lähteet== ==Aiheesta muualla== Luokka:Randaberg
Rennesøy

Rennesøy on entinen Norjan kunta Rogalandin läänissä. Se koostui useista Boknavuonon saarista Stavangerin pohjoispuolella. Näistä suurin oli Rennesøy, muita merkittäviä saaria olivat muun muassa Brimse, Mosterøy, Klosterøy, Fjoløy, Sokn ja Bru. Yli puolet kunnan väestöstä asui Rennesøyn saarella. Rennesøyn saarella sijaitsee kaksi taajamaa, Vikevåg sekä Østhusvik. Lisäksi Rennesøyn alueella sijaitsivat Askjen ja Brun taajamat samannimisillä saarilla. Kunnan väkiluku kasvoi voimakkaasti maantieyhteyden ansiosta 1990-luvulla. Vuoden 2020 alussa Rennesøy liitettiin Stavangeriin osana valtakunnallista kuntauudistusta. ==Kuvia== Vikevåg.jpg|Vikevåg oli Rennesøyn keskustaajama. Utstein kloster 13.jpg|Utsteinin luostari Klosterøyn saarella. ==Lähteet== ==Aiheesta muualla== Luokka:Stavanger Luokka:Norjan entiset kunnat
Tutkimusteknikko

Tutkimusteknikko on henkilö, joka toimii yliopiston teknisissä viroissa. Pääsääntöisesti virat ovat erikoisammattitehtäviä ja vaatimuksena joko vähintään ammattikorkeakoulututkinto tai poikkeuksella voidaan valita henkilö, joka täyttää erikoispätevyyden määritteen kyseessä olevaan virkaan. Luokka:Yliopiston virat
Sauda

Sauda on Norjan kunta ja kaupunki Rogalandin läänin pohjoisosassa. Sen rajanaapureita ovat lännessä Etne, koillisessa Ullensvang ja etelässä Suldal. Saudan väestö on pääosin keskittynyt Storelvan jokilaaksoon. Kunnan ainoa taajama on Sauda, joka otti käyttöön kaupunkinimikkeen vuonna 1999. ==Kuvia== Sauda byen.png|Saudan keskustaajama Befolkningsutvikling kommune 1135.svg|Kunnan väkiluku vuosina 1951–2010 Sauda folketshus.JPG|Työväentalo Smelteverket.png|Sauda Smelteverk on Pohjois-Euroopan suurin mangaaninsulattamo. ==Tunnettuja henkilöitä== * Bjørn Eidsvåg (s. 1954), muusikko * Kjartan Fløgstad (s. 1944), kirjailija * Anders Opedal (s. 1968), Equinorin pääjohtaja ==Lähteet== ==Aiheesta muualla== *